Minek
Minek a dal Minek a dal
Magának ácsolt ravatal
Önmagára szőtt szemfedél
Pontot teszel rá Már nem él

Minek a dal Minek a dal
ha az ég alól elzavar
ha már csak kihunyni kíván
innen az Óperencián

Minek a dal Minek a dal	
Belátta rég Az a tavaly
visszájára fordult davaj
már vért köhög s még vért akar
							
Minek a dal minek a dal	
ha már a sarjában avar
Ha születik s ha elpihen	 
se bölcsődal se rekviem	
						
Dalnok Magány kisöccse te
s szülőanyja és kisdede
Csukd le a szemedet szegény
Minek a fény Minek a fény
Versek
Szervác József Sanzon ciklus